जीजेयू के प्रो. बीएस खटखड़ निधि अवॉर्ड से हुए सम्मानित
हिसार | गुरुजंभेश्वर विश्वविद्यालय के फैकल्टी ऑफ इन्वायर्नमेंटल एंड बायोसाईसिंज एंड टेक्नोलॉजी के डीन प्रो. बीएस खटकड़ को एसोसिएशन ऑफ फूड साइंटिस्ट एंड टेक्नोलॉजिस्ट्स इंडिया की ओर से लालजी गोधू स्मारक निधि अवॉर्ड से सम्मानित किया गया है। यह सम्मान उन्हें खाद्य विज्ञान एवं तकनीक के क्षेत्र में विशेष योगदान के लिए प्रभानी, महाराष्ट्र में हुई 24वीं इंडियन कन्वेंशन दिया गया। प्रो. खटकड़ ने खाद्य विज्ञान एवं तकनीक के क्षेत्र में अनेक महत्वपूर्ण शोध किए हैं। इस उपलब्धि के लिए विश्वविद्यालय के कुलपति प्रो. टंकेश्वर कुमार कुलसचिव प्रो. एमएस तुरान ने उन्हें बधाई दी है।प्रो. खटकड़ कॉमन वेल्थ स्कॉलरशिप अवार्ड के अतिरिक्त अमेरिकन एसोसिएशन ऑफ सीरील केमिस्ट, यूएसए, आईसीएफपी, मलेशिया एएफएसटी (आई), मैसूर द्वारा बेस्ट पेपर अवार्ड मिल चुके हैं। उन्हें रिसर्च बोर्ड ऑफ एडवाइजर्स ऑफ अमेरिकन बायोग्राफिकल इनस्टीच्यूट, यूएसए के लिए तथा एबीआई, यूएसए द्वारा मेन ऑफ इयर 2003 के लिए भी मनोनीत किया गया है। प्रो. खटकड़ ने दूध में यूरिया की मिलावट, उच्च ताप प्रक्रिया के दौरान तिल के बीज के भूरापन को रोकने, टोफू के रंग में सुधार करने, ताजा फलों और सब्जियों को लंबे समय तक रखने के लिए एडिबल कोटिंग आदि अनेक पेटेंटेबल तकनीकें प्रक्रियाएं विकसित की हैं।
hin_Deva hin_Deva